ניקולאי רוקאבישניקוב

ניקולאי ניקולייביץ' רוקאבישניקוב (ברוסית: Николай Николаевич Рукавишников; ) הוא קוסמונאוט סובייטי  שטס לחלל בשלוש משימות במסגרת תוכנית סויוז.

קורות חיים
ניקולאי רוקאבישניקוב נולד בטומסק למשפחת עובדי מערכת הרכבת. לאחר מספר שנים המשפחה עברה למוסקבה בה הוא סיים את בית הספר בשנת 1951. באותה שנה הוא התקבל ללימודי הנדסה במכון לפיזיקה הנדסית. לאחר סיום הלימודים החל לעבוד במחלקת תכנון מס' 1. ניקולאי רוקאבישניקוב עסק בפרויקטים שקשורים בשיבוץ מערכות ממוחשבות במערכות טילים.

בשנת 1967 שובץ ניקולאי רוקאבישניקוב ביחידת הקוסמונאוטים והחל בהכנות לטיסת חלל. טיסתו הראשונה בוצעה בשנת 1971 על סיפון סויוז 10. בשל התקלה הטיסה קוצרה.

בשנת 1974 שוגר רוקאבישניקוב לחלל בפעם השנייה, בחללית סויוז 16. בהמשך הוא היה חבר צוות המשנה של מספר משימות חלל סובייטיות.

בשנת 1979 רוקאבישניקוב שוגר לחלל בפעם השלישית בחללית סויוז 33 לצד גאורגי איוואנוב. הם היו צריכים לעגון בתחנת החלל סאליוט 6, במהלך תמרון התקרבות במרחק של כ-16 ק"מ מתחנת החלל המנוע הראשי הפסיק לפעול. בהיעדר המנוע הראשי לא היה שום סיכוי להתחבר לתחנת החלל ולא היה ברור האם הצוות בכלל יוכל לחזור לכדור הארץ תוך שימוש במנוע רזרבי בלבד. רוקבישניקוב הצליח להנחית את החללית בשלום.

בשנת 1987 ניקולאי רוקאבישניקוב עזב את יחידת הקוסמונאוטים וחזר לעבוד במחלקת תכנון מס' 1.

ניקולאי רוקאבישניקוב נפטר בשנת 2002 מבעיות לב.

קישורים חיצוניים

 תקציר נתונים באתר ספייספאקטס
 נתונים מאנציקלפדיית החלל
 

ערכים שבהם תבנית בריטניקה אינה מתאימה
קוסמונאוטים סובייטים
מעוטרי גיבור ברית המועצות
מקבלי עיטור לנין
מהנדסים סובייטים
מקבלי עיטור קרל מרקס
ילידי 1932
נפטרים ב-2002